​ປະ​ເທດຕ່າງໆ ​ກຳ​ລັງ​ເອົາ​ບາດກ້າວ ​ທີ່​ແຕກ​ຕ່າງ​ກັນ ໃນ​ການ​ຕໍ່​ສູ້ ​ກັບ​ໄວ​ຣັ​ສ​ໂຄ​ໂຣ​ນາ
​ອົງ​ການອະ​ນາ​ໄມ​ໂລກ (WHO) ໄດ້ປະ​ກາດ​​ວ່າ ການ​ລະ​ບາດຂອງໄວ​ຣັ​ສ​ໂຄ​ໂຣນ​າ ​ເປັນພາ​ວະ​ສຸກ​ເສີນ​ທາງ​ດ້ານ​ສາ​ທາ​ລະ​ນະ​ສຸກ​ຂອງ​ໂລກ.
ບັນດາປະເທດຕ່າງໆຢູ່ໃນທົ່ວໂລກ ກຳລັງພາກັນເອົາບາດກ້າວທີ່ແຕກຕ່າງກັນ ເພື່ອ ປ້ອງກັນການລະບາດຂອງໄວຣັສໂຄໂຣນາໃນປະເທດຈີນ ບໍ່ໃຫ້ແຜ່ຜາຍໄປສູ່ປະເທດ ອື່ນ ໂດຍທີ່ປະເທດຈຳນວນນຶ່ງໄດ້ອອກຄຳສັ່ງຫ້າມບໍ່ໃຫ້ຄົນສັນຊາດຈີນເຂົ້າປະເທດ ພ້ອມດ້ວຍປະເທດອື່ນໆ ໄດ້ອອກຄຳເຕືອນໃນການເດີນທາງ ຫຼືຕັ້ງບ່ອນກັກບໍລິເວນຂຶ້ນ ໃນຂະນະທີ່ເກືອບທັງໝົດປະມານ 11,000 ກໍລະນີໃນການຕິດເຊື້ອໄວຣັສ ແມ່ນຈຳກັດ ຢູ່ໃນປະເທດຈີນ ແຕ່ມີລາຍງານວ່າ ຫຼາຍກວ່າ 100 ຄົນທີ່ໄດ້ຕິດແປດ ຢູ່ ນອກປະເທດ ລາຍຊື່ຂອງປະເທດຕ່າງໆທີ່ໄດ້ຮັບການຢືນຢັນກ່ຽວກັບກໍລະນີຕິດເຊື້ອ ກຳລັງເພີ້ມຂຶ້ນ ທຸກໆມື້ ແລະປັດຈຸບັນນີ້ແມ່ນຮວມທັງ ອອສເຕຣເລຍ ກຳປູເຈຍ ອິນເດຍ ຍີ່ປຸ່ນ ມາເລ ເຊຍເນປາລ ຟິລິບປິນ ສິງກະໂປ ເກົາຫຼີໃຕ້ ສຣີລັງກາ ໄຕ້ຫວັນ ໄທ ຫວຽດນາມ ການາ ດາ ສະຫະລັດ ອັງກິດ ຟິນແລນ ຝຣັ່ງ ເຢຍຣະມັນ ອີຕາລີ ຣັດເຊຍ ສະວີເດັນ ແລະ ສະຫະລັດອາຣັບເອເມີເຣັສ ການແຜ່ລະບາດຢ່າງວ່ອງໄວຂອງເຊື້ອໄວຣັສໃນເວລາພຽງ 2 ເດືອນເທົ່ານັ້ນໄດ້ພາ ໃຫ້ອົງການອະນາໄມໂລກ (WHO) ປະກາດວ່າ ການລະບາດດັ່ງກ່າວ ເປັນພາວະ ສຸກເສີນທາງດ້ານສາທາລະນະສຸກຂອງໂລກ ໂດຍທີ່ທາງອົງການໄດ້ອ້າງເຖິງຄວາມ ຢ້ານກົວໃນການລະບາດຂອງໄວຣັສດັ່ງກ່າວ ໄປສູ່ບັນດາປະເທດທີ່ທຸກຍາກ ທີ່ອາດ ເຮັດໃຫ້ປະເທດເຫຼົ່ານັ້ນປະສົບກັບຄວາມຫຍຸ້ງຍາກຫຼາຍຂຶ້ນທີ່ຈະຄວບຄຸມມັນໄດ້ ຢູ່ ຈີນມີ 258 ຄົນໄດ້ເສຍຊີວິດແລ້ວ ຈາກເຊື້ອໄວຣັສນີ້ ແຕ່ມາຈົນຮອດປັດຈຸບັນ ຍັງບໍ່ມີ ລາຍງານກ່ຽວກັບການເສຍຊີວິດຢູ່ນອກປະເທດຈີນເທື່ອ ອົງການອະນາໄມໂລກ (WHO) ກ່າວວ່າ ຕົນບໍ່ໄດ້ແນະນຳໃຫ້ປະເທດຕ່າງໆຢູ່ໃນ ທົ່ວໂລກ ເລີ້ມການຫ້າມເດີນທາງ ຫຼືຄ້າຂາຍກັບປະເທດຈີນ ແຕ່ວ່າຄຳແນະນຳນັ້ນບໍ່ ໄດ້ຢຸດຢັ້ງຫຼາຍສິບປະເທດຈາກການອອກຂໍ້ຈຳກັດຈຳນວນນຶ່ງ ມາດຕະການຫ້າມທີ່ແຮງສຸດທີ່ໄດ້ມີການເອົາແມ່ນຮວມທັງການຫ້າມເດີນທາງຂອງ ຄົນສັນຊາດຈີນ ສະຫະລັດໄດ້ປະກາດໃນວັນສຸກວານນີ້ວ່າ ຊາວຕ່າງປະເທດຄົນໃດທີ່ໄດ້ເດີນທາງ ໄປປະເທດຈີນຫວ່າງມໍ່ໆມານີ້ ຈະຖືກຫ້າມບໍ່ໃຫ້ເຂົ້າມາປະເທດ ຍົກເວັ້ນແຕ່ວ່າຜູ້ ເດີນທາງເຫຼົ່ານັ້ນມີສະມາຊິກໃນຄອບຄົວເປັນຄົນສັນຊາດສະຫະລັດ